CELEX: 62005CJ0424
Apelācija
Atalgojums
Ekspatriācijas pabalsts
Civildienesta noteikumu VII pielikuma 4. panta 1. punkta a) apakšpunktā paredzētais nosacījums
Jēdziens "darbs, kas veikts kādas citas valsts labā"

Apelācijas sūdzība par Eiropas Kopienu Pirmās instances tiesas 2005. gada 13. septembra spriedumu lietā T‑72/04
Hosman‑Chevalier
/Komisija (Krājums, II‑3265. lpp.), kurā lūdz atcelt šo spriedumu
Nolēmums:
Apelācijas sūdzību noraidīt.
Kopsavilkums
Ierēdņi – Atalgojums – Ekspatriācijas pabalsts – Piešķiršanas nosacījumi
(Civildienesta noteikumu VII pielikuma 4. panta 1. punkta a) apakšpunkts)
Civildienesta noteikumu VII pielikuma 4. panta 1. punkta a) apakšpunkta otrajā ievilkumā izmantotajā “valsts” jēdzienā noteikti
ietilpst dalībvalsts pastāvīgā pārstāvniecība Eiropas Savienībā. Līdz ar to jāuzskata, ka šādas pastāvīgās pārstāvniecības
personāls, tajā skaitā tās administratīvais un tehniskais personāls, ņemot vērā tā piederību šīs pārstāvniecības struktūrām,
veic darbu attiecīgās dalībvalsts labā un tātad atrodas “ekspatriācijas” situācijā atbilstoši minētajam noteikumam neatkarīgi
no tā, kādi ir īpašie pienākumi, ko attiecīgās personas pilda iepriekš minētajā organizācijā, jo tiešas juridiskas saiknes
esamība starp ieinteresēto personu un attiecīgo valsti nav priekšnoteikums ekspatriācijas pabalsta piešķiršanai. Turklāt šāda
interpretācija atbilst autonomijai, kas jābauda dalībvalstīm savu pastāvīgo pārstāvniecību iekšējās organizācijas jautājumos.
Katras dalībvalsts kompetencē ir izvēlēties struktūras, kas ietveramas tās pastāvīgajā pārstāvniecībā, un noteikt valstiskās
intereses, kuras attiecībās ar Kopienas iestādēm jāsekmē dažādajām struktūrām, kas pastāv šajā pārstāvniecībā.